
讻转讜讘讜转 爪讘 注"讗 - 驻讬专讜砖 砖讟讬讬谞讝诇抓

讜讗转讗 [讜讘讗] 讘注诇 讛讞讜讘 砖诇 专讗讜讘谉 讜拽讟专讬祝 诇讬讛 诪讬谞讬讛 [讜讟专祝 讗讜转讛 诪诪谞讜, 诪专讗讜讘谉] 鈥� 讚讬谞讗 [讚讬谉] 讛讜讗 讚讗讝讬诇 [砖讬诇讱] 砖诪注讜谉 讜诪驻爪讬 诇讬讛 [讜讬驻爪讛 讗讜转讜], 讬讞讝讬专 诇讜 讗转 讚诪讬 讛诪讻讬专讛, 砖讛专讬 诪讻专 诇讜 讗转 讛砖讚讛 讘讗讞专讬讜转, 讜专讗讜讘谉 讗讬谞讜 讞讬讬讘 诇砖诪注讜谉 讜诇讗 讻诇讜诐, 砖讛专讬 诪讻专 诇讜 讗转 讛砖讚讛 砖诇讗 讘讗讞专讬讜转.


讗诪专 诇讬讛 [诇讜] 专讘讗: 谞讛讬 [讗诐 讗诪谞诐] 砖讗转 讛讗讞专讬讜转 讚注诇诪讗 拽讘讬诇 注诇讬讛 [砖诇 讛注讜诇诐, 砖诇 讗讞专讬诐, 拽讬讘诇 注诇讬讜], 砖讗诐 讬讟专驻讜 讗转 讛砖讚讛 诪专讗讜讘谉 讘砖诇 讞讜讘讜转 砖诪注讜谉, 拽讬讘诇 注诇 注爪诪讜 砖诪注讜谉 讗讞专讬讜转, 讜讗讜诇诐 讗讞专讬讜转 讚谞驻砖讬讛 诪讬 拽讘讬诇 注诇讬讛 [砖诇 注爪诪讜 讛讗诐 拽讬讘诇 注诇讬讜] 诇驻爪讜转 讗转 讛诇讜拽讞 注诇 讞讜讘讜转 砖讞讘 讛讜讗 注爪诪讜 诇讗讞专讬诐 讜讘砖诇 讻讱 讟专驻讜 诪诪谞讜 讗转 讛砖讚讛?


讜诪注讬专讬诐: 讜诪讜讚讛 专讘讗 诇专诪讬 讘专 讞诪讗 讘专讗讜讘谉 砖讬专砖 砖讚讛 诪讬注拽讘 讗讘讬讜, 讜诪讻专讛 诇砖诪注讜谉 砖诇讗 讘讗讞专讬讜转, 讜讗转讗 [讜讘讗] 砖诪注讜谉 讜诪讻专讛 诇专讗讜讘谉 讘讞讝专讛 讘讗讞专讬讜转, 讜讗转讗 [讜讘讗] 讘注诇 讛讞讜讘 砖诇 讬注拽讘, 讛讗讘, 讜拽讟专讬祝 诇讬讛 诪讬谞讬讛 [讜讟专祝 讗讜转讛 诪诪谞讜] 鈥� 讗讝 讚讬谞讗 [讚讬谉] 讛讜讗 讚讗讝讬诇 [砖讬诇讱] 砖诪注讜谉 讜诪驻爪讬 诇讬讛 诪讬谞讬讛 [讜讬驻爪讛 讗讜转讜 诪诪谞讜].


诪讗讬 讟注诪讗 [诪讛 讟注诐] 讛讚讘专? 讘注诇 讛讞讜讘 砖诇 讬注拽讘 讻讘注诇 讞讜讘 讚注诇诪讗 讚诪讬 [住转诐 讛讜讗 谞讞砖讘], 砖讗驻讬诇讜 诇砖讬讟转 专讘讗, 砖讗讚诐 诪拽讘诇 注诇 注爪诪讜 讘讻诇 诪拽专讛 讗转 讛讗讞专讬讜转 注诇 讞讜讘讜转 注爪诪讜, 诪讻诇 诪拽讜诐 注诇 讞讜讘讜转讬讜 砖诇 讛讗讘 讜讚讗讬 诇讗 拽讬讘诇 注诇讬讜 讗讞专讬讜转.


讗诪专 专诪讬 讘专 讞诪讗: 专讗讜讘谉 砖诪讻专 砖讚讛 诇砖诪注讜谉 讘讗讞专讬讜转 讜诇讗 砖讬诇诐 砖诪注讜谉 讜讝拽祝 注诇讬讜 专讗讜讘谉 讗转 讚诪讬 讛砖讚讛 讘诪诇讜讛, 砖讻转讘 诇讜 砖诪注讜谉 注诇讬讛诐 砖讟专 讞讜讘, 讜诪转 专讗讜讘谉 讜讗转讗 [讜讘讗] 讘注诇 讛讞讜讘 砖诇 专讗讜讘谉 讜拽讟专讬祝 诇讛 [讜讟专祝 讗讜转讛] 诪砖诪注讜谉 讜驻讬讬住讬讛 讘讝讜讝讬 [讜驻讬讬住 讗讜转讜 砖诪注讜谉 讘讻住祝], 讻讚讬 砖诇讗 讬讟专讜祝 诪诪谞讜 讗转 讛砖讚讛 鈥� 诇讻砖讬讘讜讗讜 讘谞讬 专讗讜讘谉 诇转讘讜注 诪诪谞讜 讗转 讞讜讘 讗讘讬讛诐,


讚讬谞讗 [讚讬谉] 讛讜讗 讚讗诪专讬 诇讬讛 [砖讗讜诪专讬诐 诇讜] 讘谞讬 专讗讜讘谉 诇砖诪注讜谉: 讗谞谉 诪讟诇讟诇讬 砖讘拽 讗讘讜谉 讙讘讱 [讗谞讞谞讜 诪讟诇讟诇讬诐 讛谞讬讞 讗讘讬谞讜 讗爪诇讱], 砖讛专讬 谞砖讗专转 讞讬讬讘 诇讜 讻住祝, 讜诪讟诇讟诇讬 讚讬转诪讬 [讜诪讟诇讟诇讬诐 砖诇 讬转讜诪讬诐] 诇讘注诇 讞讜讘 诇讗 诪砖转注讘讚讬 [诪砖转注讘讚讬诐], 讜讗诐 讻谉 讻住祝 讝讛 讗讬 讗驻砖专 诇讬讟诇讜 诪讗讬转谞讜, 讜转讘讬注转谞讜 砖转转谉 诇谞讜 讗转 讛讻住祝 砖讛讬讬转 讞讬讬讘 诇讗讘讬谞讜 讘诪诇讜讗讜. 砖讗祝 砖讛讬讛 砖诪注讜谉 爪专讬讱 诇砖诇诐 注讘讜专 讛砖讚讛 转砖诇讜诐 谞讜住祝 鈥� 讚讘专 讝讛 讗讬谞讜 诪注谞讬讬谞诐, 诪砖讜诐 砖砖讚讛 讝讛 讻讘专 讗讬谞讜 砖诇讛诐.


讗诪专 专讘讗: 讗讬 [讗诐] 驻拽讞 讛讜讗 讗讬讚讱 [讛讗讞专, 砖诪注讜谉], 诪讙讘讬 诇讛讜 谞讬讛诇讬讬讛讜 讗专注讗 [诪讙讘讛 诇讛诐 讘讞讜讘 讝讛 拽专拽注] 讜讛讚专 讙讘讬 诇讛 诪讬谞讬讬讛讜 [讜讗讞专 讻讱 讙讜讘讛 讗讜转讛 诪讛诐] 讘砖诇 讛讗讞专讬讜转 砖诇 讛诪讻讬专讛, 讜讻讚讘专讬 专讘 谞讞诪谉. 砖讗诪专 专讘 谞讞诪谉 讗诪专 专讘讛 讘专 讗讘讜讛: 讬转讜诪讬诐 砖讙讘讜 拽专拽注 讘讞讜讘转 讗讘讬讛谉 鈥� 讘注诇 讞讜讘 讞讜讝专 讜讙讜讘讛 讗讜转讛 诪讛谉, 讻讗讬诇讜 谞驻诇讛 诇讛诐 讘讬专讜砖讛.


讜注讜讚 讘注谞讬谉 讚讜诪讛, 讗诪专 专讘讛: 专讗讜讘谉 砖诪讻专 讻诇 砖讚讜转讬讜 诇砖诪注讜谉, 讜讞讝专 砖诪注讜谉 讜诪讻专 砖讚讛 讗讞转 诪砖讚讜转 讗诇讛 诇诇讜讬, 讜讗转讗 [讜讘讗] 讘注诇 讛讞讜讘 砖诇 专讗讜讘谉 诇讟专讜祝 砖讚讛 砖讛讬讛 诪砖讜注讘讚 诇讜 鈥� 专爪讛 诪讝讛 诪砖诪注讜谉 讙讜讘讛, 专爪讛 诪讝讛 诪诇讜讬 讙讜讘讛, 砖讛专讬 砖注讘讜讚 讗讞讚 讬砖 诇讜 注诇 讻诇 讛砖讚讜转 讻讜诇诐 砖讛讬讜 驻注诐 砖诇 专讗讜讘谉.


讜诇讗 讗诪专谉 [讗诪专谞讜] 讚讘专 讝讛 讗诇讗 讚讝讘谞讛 [砖诪讻专 讗讜转讛] 砖诪注讜谉 诇诇讜讬 砖讚讛 砖讛讬讗 讘讬谞讜谞讬转, 讗讘诇 讗诐 讝讘谞讛 [诪讻专 讗讜转讛] 注讬讚讬转 (诪砖讜讘讞转) 讗讜 讝讘讜专讬转 (讙专讜注讛) 讜讛讜转讬专 砖讚讛 讘讬谞讜谞讬转 讗爪诇 砖诪注讜谉, 诪爪讬 讗诪专 诇讬讛 [讬讻讜诇 诇讜诪专 诇讜] 诇讜讬 诇诪诇讜讜讛: 诇讛讻讬 讟专讞讬 讜讝讘讬谞讬 讗专注讗 讚诇讗 讞讝讬讗 [诇讻讱 讟专讞转讬 讜拽谞讬转讬 拽专拽注 砖讗讬谞讛 专讗讜讬讛] 诇讱 砖讘注诇 讞讜讘 谞讜讟诇 诇讻转讞讬诇讛 诪讘讬谞讜谞讬转, 讜讗诐 讻谉 诇讱 讗诇 砖诪注讜谉 讜讙讘讛 诪谉 讛讘讬谞讜谞讬转.


讜诪注讬专讬诐: 讜讙诐 讗诐 拽谞讛 诇讜讬 诪砖诪注讜谉 讘讬谞讜谞讬转 谞诪讬 [讙诐 讻谉] 诇讗 讗诪专谉 [讗诪专谞讜] 砖讬讻讜诇 讘注诇 讛讞讜讘 诇讟专讜祝 诪诇讜讬, 讗诇讗 讻砖诇讗 砖讘拽 [讛谞讬讞] 诇讜讬 诇砖诪注讜谉 讘讬谞讜谞讬转 讚讻讜讜转讛 [砖讻诪讜转讛], 讘讬谉 讛砖讚讜转 砖谞砖讗专讜 讗爪诇讜, 砖讗讝 讬讻讜诇 讛诪诇讜讜讛 诇讟专讜祝 讙诐 诪诇讜讬,

